**Ministru kabineta rīkojuma projekta**

**"Par Valsts policijas un Valsts robežsardzes amatpersonu ar speciālajām dienesta pakāpēm dalības laika pagarināšanu Eiropas Savienības novērošanas misijā Gruzijā *(EUMM Georgia)* un finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 5.1 punktu anotācijas kopsavilkums nav aizpildāms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts "Par Valsts policijas un Valsts robežsardzes amatpersonu ar speciālajām dienesta pakāpēm dalības laika pagarināšanu Eiropas Savienības novērošanas misijā Gruzijā (*EUMM Georgia*) un finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" (turpmāk – projekts) sagatavots, pamatojoties uz:  1. Valdības rīcības plāna Deklarācijas par Artura Krišjāņa Kariņa vadītā Ministru kabineta iecerēto darbību īstenošanai (apstiprināts ar Ministru kabineta 2019. gada 7. maija rīkojumu Nr. 210) 218.1.2. pasākumu: "Latvija turpinās atbalstīt starptautiskos centienus drošības stiprināšanai un stabilitātes veicināšanai, piedaloties ANO, ES, EDSO un NATO misijās un operācijās – Dalībai starptautiskajās misijās katru gadu nosūtīti līdz 30 civilo ekspertu";  2. Eiropas Ārējās darbības dienesta Civilo operāciju komandiera pienākumu izpildītāja 2020. gada 15. jūnija vēstuli ar lūgumu pagarināt dalības laiku *EUMM Georgia* Latvijas ekspertiem K.Rīgertam līdz 2021. gada 15. decembrim un R.Tilikam līdz 2021. gada 16. septembrim;  3. likuma "Par policiju" 8. panta otro daļu;  4. Robežsardzes likuma 5.1 panta otro daļu;  5. Ministru kabineta 2007. gada 22. maija noteikumiem Nr. 340 "[Kārtība, kādā Valsts robežsardzes, Valsts policijas un Valsts ugunsdzēsības un glābšanas dienesta amatpersonas ar speciālajām dienesta pakāpēm nosūta dalībai starptautiskajās misijās un operācijās, un dalības finansēšanas kārtība](https://likumi.lv/ta/id/158081-kartiba-kada-valsts-robezsardzes-valsts-policijas-un-valsts-ugunsdzesibas-un-glabsanas-dienesta-amatpersonas-ar-specialajam-die...)";  6. Ministru kabineta 2018. gada 17. jūlija noteikumu Nr. 421 "Kārtība, kādā veic gadskārtējā valsts budžeta likumā noteiktās apropriācijas izmaiņas" 41. punktu. |

|  |  |  |
| --- | --- | --- |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd starptautiskajās misijās piedalās 22 Latvijas civilie eksperti, tai skaitā:   * Eiropas Savienības novērošanas misijā Gruzijā *(EUMM Georgia) –* 8; * Eiropas Drošības un sadarbības organizācijas Speciālajā novērošanas misijā Ukrainā – 6; * Eiropas Savienības Padomdevēja misijā Ukrainā (*EUAM Ukraine*)– 8.   Valsts policijas amatpersona ar speciālo dienesta pakāpi K.Rīgerts tika nosūtīts dalībai *EUMM* Georgia līdz 2020. gada 15. decembrim, pamatojoties uz Ministru kabineta 2019. gada 11. decembra rīkojumu Nr. 628 "Par Valsts policijas amatpersonas ar speciālo dienesta pakāpi dalību Eiropas Savienības novērošanas misijā Gruzijā (*EUMM Georgia*) un finanšu līdzekļu piešķiršanu no valsts budžeta programmas “Līdzekļi neparedzētiem gadījumiem"".  Valsts robežsardzes amatpersonai ar speciālo dienesta pakāpi R.Tilikam dalības laiks *EUMM Georgia* tika pagarināts līdz 2020. gada 16. septembrim, pamatojoties uz Ministru kabineta 2019. gada 14. augusta rīkojumu Nr. 395 "Par Valsts robežsardzes amatpersonas ar speciālo dienesta pakāpi dalības laika pagarināšanu Eiropas Savienības novērošanas misijā Gruzijā (*EUMM Georgia*) un finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"".  Eiropas Ārējās darbības dienesta Civilo operāciju komandiera pienākumu izpildītāja 2020. gada 15. jūnija vēstulē tiek lūgts pagarināt dalības laiku *EUMM Georgia* Latvijas ekspertiem K.Rīgertam un R.Tilikam attiecīgi līdz 2020. gada 15. decembrim un 16. septembrim.  Savos dienesta ziņojumos K.Rīgerts un R.Tiliks piekrita dalības laika pagarināšanai *EUMM Georgia*.  Ievērojot, ka minēto amatpersonu dalība misijā turpināsies arī 2021. gadā un to, ka:  - finansējuma apmērs 2021. gadam ir zināms;  - ja finansējuma apmērs ir zināms, to ir iespējams paredzēt attiecīgā gada budžeta likumprojektā, negatavojot atsevišķu rīkojuma projektu "Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem"", projekts paredz pagarināt dalības laiku *EUMM Georgia*:  1. Valsts policijas amatpersonai ar speciālo dienesta pakāpi K.Rīgertam – līdz 2021. gada 15. decembrim;  2. Valsts robežsardzes amatpersonai ar speciālo dienesta pakāpi R.Tilikam – līdz 2021. gada 16. septembrim;  - lai nodrošinātu minēto amatpersonu uzturēšanas izdevumus misijā, projekts paredz Finanšu ministrijai:  - no valsts budžeta programmas 02.00.00 "Līdzekļi neparedzētiem gadījumiem" piešķirt Iekšlietu ministrijai 2020. gadā 14 137 *euro*, tai skaitā Valsts policijai – 1 277 *euro* un Valsts robežsardzei – 12 860 *euro*;  - likumprojekta "Par valsts budžetu 2021. gadam" un likumprojekta "Par vidēja termiņa budžeta ietvaru 2021., 2022. un 2023. gadam" sagatavošanas un izskatīšanas procesā paredzēt finansējumu 2021. gadam 44 088 *euro* apmērā budžeta apakšprogrammā 06.01.00 "Valsts policija" un 33 632 *euro* apmērā budžeta programmā 10.00.00 "Valsts robežsardzes darbība". |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Valsts policija un Valsts robežsardze |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020. gads | | Turpmākie trīs gadi (*euro*) | | | | |
| 2021. gads | | 2022. gads | | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | + 14 137 | 0 | + 77 720 | 0 | 0 | 0 |
| 2.1. valsts pamatbudžets | 0 | + 14 137 | 0 | + 77 720 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | - 14 137 | 0 | - 77 720 | 0 | 0 | 0 |
| 3.1. valsts pamatbudžets | 0 | - 14 137 | 0 | - 77 720 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | x | 14 137 | x | 0 | x | 0 | 0 |
| 5. Precizēta finansiālā ietekme | x | 0 | x | - 77 720 | x | 0 | 0 |
| 5.1. valsts pamatbudžets | 0 | - 77 720 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Detalizēts aprēķins – pielikumā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita izmaiņas nav. | | | | | | |
| 8. Cita informācija | Finansējumu izdevumu segšanai 2020. gadā 1 277 *euro* apmērā Valsts policijai un 13 431 *euro* apmērāValsts robežsardzei piešķir no valsts budžeta programmas 02.00.00 "Līdzekļi neparedzētiem gadījumiem". Likumprojekta "Par valsts budžetu 2021. gadam" un likumprojekta "Par vidēja termiņa budžeta ietvaru 2021., 2022. un 2023. gadam" sagatavošanas un izskatīšanas procesā paredzams finansējums 2021. gadam 44 088 *euro* apmērā, lai segtu izdevumus 2021. gadā līdz 15. decembrim (budžeta apakšprogramma 06.01.00 "Valsts policija") un 33 632 *euro*, lai segtu izdevumus 2021. gadā līdz 16. septembrim (budžeta programma 10.00.00 "Valsts robežsardzes darbība").  Izdevumi piešķirtā finansējuma ietvaros pa pasākumiem un izdevumu klasifikācijas kodiem var tikt precizēti atbilstoši faktiskajai situācijai. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, Valsts policija un Valsts robežsardze |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Iekšlietu ministra pienākumu izpildītājs,

Ekonomikas ministrs Jānis Vitenbergs

Vīza: valsts sekretāra

pienākumu izpildītāja Ingūna Aire

03.08.2020 7:45

1276

I.Silantjevs, 67219569

[igors.silantjevs@iem.gov.lv](mailto:igors.silantjevs@iem.gov.lv)

A.Strode, 67219602

alda.strode@iem.gov.lv